Gansbaai Courant -Rolbalnuus (15 April 2016) | Xplorio Xplorio
Rolbalnuus (15 April 2016)Published: 22 April 2016, By: Gansbaai Courant, Category: Gansbaai General NewsHierdie tyd van die jaar is dit slegs die bittereinders van rolbal wat aan toernooie deelneem. So het agt spanne van drie spelers elk op Dinsdag, 5 April 2016 by Franskraal Rolbalklub opgedaag vir ŉ geslote driespel toernooi. ŉ Motreëntjie het twee keer gedreig om die pret te bederf, maar het opgeklaar om eintlik in ŉ aangename dag vir rolbal te ontwikkel. Hoewel slegs spelers van Franskraal deelgeneem het, was die mededinging kwaai wat goeie gehalte spel tot gevolg gehad het.
Die borg vir die dag was Hermanus Toyota en hulle verteenwoordiger, Oosie Oosthuizen en ŉ kollega het die prysuitdeling waargeneem.
Hermanus Toyota is ŉ jarelange ondersteuner van Franskraal Rolbal en Franskraal het groot waardering daarvoor. Die uitslae van die toernooi is soos volg: In die eerste plek was Sakkie van Zyl, Jaco Swart en Theuns Roodman met 21+16 punte, gevolg deur Hettie Lass, Marie Pretorius en Gerrie Fourie met 19+11 punte, met Gideon Pienaar, Kim Breach en Kristo Jooste in die derde plek met 19+9.
Pieter Conradie, President SUBSCRIBE TO XPLORIO SHARE THIS POST: Email Facebook Twitter Information